system
Răspunde în limba română, în stilul Wikipedia, cat mai corect gramatical.
user
Ce cunoștințe ai despre subiectul 1093?
assistant

Anul 1093 (MXCIII) a fost un an al calendarului iulian.

Evenimente 
 6 martie: Numit arhiepiscop de Canterbury, Anselm intră în conflict cu regele William al II-lea Rufus al Angliei, pe chestiunea învestiturii acordate episcopilor.
 26 mai: Bătălia de pe râul Stugna. Cumanii distrug armata cnejilor kieveni Sviatopulk al II-lea și Vladimir Monomahul.
22 septembrie: Devenit rege al Norvegiei, Magnus al III-lea jefuiește insulele Hebride, Man și Anglesey.
 13 noiembrie: Bătălia de la Alnwick. Regele Malcolm al III-lea al Scoției este înfrânt și ucis de către forțele regelui William al II-lea al Angliei.

Nedatate 
iulie: Asediat de opt luni de zile, castelul Cebolla este cucerit de către trupele Cidului; în drum spre Valencia, acesta mai ocupă de la mauri foburgurile Villanueva și Alcudia ale Valenciei; stăpânul orașului, cadi-ul Ibn Yahhaf, intră în negocieri și renunță la alianța cu almoravizii.
Generalul bizantin Manuel Boutoumites reprimă răscoala guvernatorului Ciprului, Rapsomates.
Henric de Burgundia se căsătorește cu fiica regelui Alfonso al VI-lea al Castiliei, Teresa de Leon, primind ca dotă comitatul Portugaliei.
 Prințul sârb de Rascia, Vukan ocupă de la bizantini orașul Lipljan, pe care îl incendiază.
Trecând în tabăra contesei Matilda și a soțului acesteia, Welf al II-lea, după retragerea tatălui său, împăratul Henric al IV-lea în Germania, Conrad încheie o alianță cu aceștia și cu orașele Milano, Lodi, Cremona și Piacenza, care prefigurează viitoarea "Ligă lombardă"; Conrad se încoronează la Monza ca rege al Italiei, iar papa Urban al II-lea revine la Roma.
 Trupele creștine din Spania, comandate de nobilul Rodrigo Diaz de Bivar (supranumit, Cidul), încep asediul asupra Valenciei.
Zachas, emir de Smyrna, supune Abydos unui asediu, însă este constrâns să se retragă în fața generalului bizantin Constantin Dalassenos; pe drumul de întoarcere, este invitat la un banchet de către Kilidj-Arslan, sultanul selgiucid de Rum, aliat secret al împăratului Alexios I Comnen, și este ucis.

Arte, științe, literatură și filozofie 
 Este construită catedrala Sfântul Canut, din Odense, în Danemarca.
Este fondată Abația Maria Laach, situată lângă lacul Laach în regiunea Eifel pe teritoriul Germaniei de azi.
 Încep lucrările la catedrala din Durham, în Anglia.
 Se construiește castelul Carlisle, din Anglia.

Înscăunări 
 6 martie: Anselm, ca episcop de Canterbury.
 13 aprilie: Sviatopulk al II-lea, mare cneaz de Kiev (1093-1113).
 22 septembrie: Magnus al III-lea, rege al Norvegiei (1093-1103).
 13 octombrie: Robert al II-lea, conte de Flandra (1093-1111).
 13 noiembrie: Donald al III-lea, rege al Scoției (1093-1098)
 Henric de Burgundia, conte de Portugalia.

Nașteri 
 Conrad al III-lea de Hohenstaufen, împărat romano-german (d. 1152)
 Roger al II-lea, rege al Siciliei (d. ?)
 Thiebaud al II-lea, conte de Champagne (d. 1151)
 Geoffroi de Vendome, abate și scriitor francez (d. 1132)

Decese 
 13 aprilie: Vsevolod I, cneaz de Kiev (n. 1030)
 30 iulie: Berta de Olanda, regină a Franței (n. ?)
 29 august: Hugue I, Duce de Burgundia (n. 1057)
 22 septembrie: Olaf al III-lea al Norvegiei (n. 1050)
 13 octombrie: Robert I Frizonul, conte de Flandra (n. ?)
 13 noiembrie: Malcolm al III-lea al Scoției (n. 1031)
 16 noiembrie: Margareta de Wessex, regină a Scoției (n. 1045)
 Bertrand al II-lea, conte de Provence (n. ?)
Gao, regentă în China dinastiei Song (n. ?)

Vezi și 
 Listă de conducători de stat din 1093

1093